kardosdrur/scandi-wiki huggingface dataset:
Olivia Joof Lewerissa

Olivia Joof Lewerissa (født 22. august1988 i Odense) er en dansk skuespillerinde. Hun har gået på Oure Idrætsgymnasiums danselinje (2005-2007) og er uddannet skuespiller fra Den Danske Scenekunstskole (2015-19).

Karriere 
Olivia Joof Lewerissa arbejdede i 2009-2010 som vært på ungdomsprogrammet Boogie og lavede sommeren 2010 radioprogrammet Er vi der ik’ snart?. Hun arbejdede efterfølgende som tjener på cafeer og restauranter, indtil hun vendte tilbage til DR, for at deltage i et børneprogram på DR Ultra. Under optagelserne fandt Olivia Joof interesse for skuespillet og søgte ind på Den Danske Scenekunstskole.

Privat 
Hun er datter af Hella Joof og Runi Lewerissa og er opvokset i København.

Filmografi 

 2009-10 - Boogie (TV-program)
 2014 - 101 ting jeg ville ønske, jeg havde vidst, da jeg var teenager (TV-program)
 2017-18 - Perfekte Steder (TV-serie)
 2018 - #Metoo mosaik (Videofortælling)
 2018 - (Reklamefilm for Københavns lufthavn)
 2018 - Et par på opleveren (Reklamefilm)
 2019 - DNA (TV-serie)
 2023 - Dansegarderoben

Øvrige arbejde
 1995 - Harriets himmelfærd (Radiodrama)
 2010 - Er vi der ik’ snart? (Radioprogram)
 2017 - #AMLET (Teaterdrama)
 2018 - Brænding (Teaterdrama)

Noter

Eksterne henvisninger 
 

Skuespillere fra Danmark
Tv-skuespillere fra Danmark
Ole Sønnichsen

Ole Sønnichsen (født 1. oktober 1973 i København) er journalist og forfatter. Han er opvokset i Nordborg på Als. Som teenager blev han sportsreporter på det lokale Jyske Vestkysten og efter 2 år på Amtsgymnasiet i Sønderborg flyttede familien til Kolding. På Aarhus Universitet læste han i 2 år Nordisk Litteratur, og i 1995 blev han optaget på Journalistuddannelsen.

Han er uddannet fra Danmarks Journalisthøjskole og San Francisco State University. Han har tidligere arbejdet for Morgenavisen Jyllands-Posten og været redaktør hos GyldendalI dag er han forlagschef for Storyhouse, et non-fiktion forlag under Lindhardt & Ringhof.

Sønnichsen er forfatter til en række bøger om bl.a. Dirch Passer, Ulf Pilgaard, Johannes Møllehave, Benny Andersen, Vestas og Danfoss-direktøren, Jørgen Mads Clausen. Desuden skrev han sammen med håndboldspilleren, Joachim Boldsen, bestsellerne "Ærligt talt!" og “Færdig”, ligesom han har skrevet sportsbiografier i samarbejde med fodboldspilleren William Kvist og håndboldspilleren Jesper Nøddesbo.

Siden 2010 har Ole Sønnichsen beskæftiget sig med historien om de 300.000 danskere, der udvandrede til Amerika mellem 1850 og 1920. Det er foreløbig blevet til tobindsværket "Rejsen til Amerika", som udkom i 2013 og 2015. Bøgerne blev filmatiseret som dokumentarserie til Danmarks Radio. I foråret 2019 udgav Sønnichsen endnu en udvandringshistorie, One Dollar Man, om William S. Knudsen, cykelsmeden der blev chef for General Motors og endte som chef for den amerikanske krigsproduktion under Anden Verdenskrig. Bogen gik direkte ind som nummer 1 på bestsellerlisten , da den udkom.

Bibliografi 

 Mulighedernes mand (en bog om Jørgen Mads Clausen, 2006)
 Ærlig talt (med Joachim Boldsen, 2007)
 Arnesen (biografi, 2008)
 Dirch Passer (biografi, 2009)
 Vinderen (den dramatiske historie om Vestas, 2009)
 Møllehave (biografi, 2010)
 Fanget på Østfronten (med Jens Berg, 2011)
 En helt almindelig mand (biografi om Benny Andersen, 2012)
 Rejsen til Amerika (bind 1, 2013)
 Færdig! (med Joachim Boldsen, 2014)
 Rejsen til Amerika (bind 2, 2015)
 Mit liv som Ulf (med Ulf Pilgaard, 2015)
 Med håbet som drivkraft (med Villy Søvndal, 2016)
 Cirkusrevyen (med Søren Anker Madsen, 2016)
 Jagten på frihed (med William Kvist, 2018)
 Yes Man (med Jesper Nøddesbo, 2018)
 One Dollar Man (biografi, 2019)

Referencer 
 One Dollar Man - Historie-online.dk 24/3/19
 "Trimmede den amerikanske krigsmaskine: Ny bog portrætterer glemt dansk helt" Jyske Vestkysten 03/03/19
 Forlagschef på på Storyhouse 24/04/17
 Sky bestseller: "Alle kender jo til en rig fætter i Amerika" Børsen 28/08/14 
 5 stjerner til ny bog om Vestas, Børsen 11/12/09

Eksterne henvisninger 
 Storyhouse hjemmeside 
 Læs med landsholdet hjemmeside
 Ole Sønnichsen  på Bibliografi.dk
 Foredrag med Ole Sønnichsen 

Journalister fra Danmark
Personer fra København
Faglitterære forfattere fra Danmark
Mandlige forfattere i det 21. århundrede
Tre dage ved Panne 2019

Tre dage ved Panne 2019 var den 43. udgave af cykelløbet Tre dage ved Panne. Det var det tiende arrangement på UCI's World Tour-kalender i 2019 og blev arrangeret 27. marts 2019. Det blev vundet af hollandske Dylan Groenewegen fra .

Hold og ryttere

Danske ryttere
Kasper Asgreen kørte for 
Michael Mørkøv kørte for 
Rasmus Byriel Iversen kørte for 
Lars Bak kørte for 
Asbjørn Kragh Andersen kørte for 
Mads Pedersen kørte for 
Lasse Norman Hansen kørte for Corendon-Circus

Resultater

Startliste

Eksterne henvisninger

2019
UCI World Tour 2019
Alsgade

Alsgade er en gade på Vesterbro i København, der går fra Enghavevej til Vesterfælledvej. Gaden blev navngivet i 1915 efter den sønderjyske ø Als. Den indgår i en større gruppe af gader i bydelen, der er opkaldt efter lokaliteter i Sønderjylland og Slesvig.

Mellem Enghavevej og Slesviggade er gaden omgivet af etageejendomme med simple facader i røde mursten, som der blev opført mange steder i Københavns Kommune i 1920'erne og 1930'erne. Karréen Sønder Boulevard 112-114 / Dannevirkegade 19-27 / Enghavevej 66-74 / Alsgade 1 blev for eksempel opført af kommunen i 1928-1929 og taget i brug i 1930. Den blev omdannet til andelsboligforeningen Enghavegården i 1995. I den anden ende af gaden ligger karréen Vesterfælledvej 61-73 / Alsgade 24 / Ejderstedgade 18-32 / Ny Carlsberg Vej 37, der blev opført i 1917 efter tegninger af arkitekten Christian Mandrup-Poulsen.

I blokken mellem Alsgade, Slesviggade, Angelgade og Vesterfælledvej ligger komplekset Bryggergården. Det blev opført i 1974-1975 for at give bydelen forskellige sociale institutioner og rekreative centre, der længe havde været en mangelvare i området. Komplekset er opført med jernbetonkonstruktioner og udfyldningsmurværk i røde tegl. I Alsgade 15 i komplekset ligger den selvejende institution plejehjemmet Bryggergården, der blev indviet i 1974. Det blev til på initiativ at bryggeriet Carlsberg, der dengang lå på den anden side af Vesterfælledvej, og den frivillige sociale organisation Plejehjemskomiteen af 1965. Plejehjemmet er indrettet med 34 boliger til personer med alkoholrelateret demens og 6 almindelige plejehjemsboliger.

På den ene side af gaden ligger den sydlige del af Vesterbro Ny Skole. Denne del af skolen blev oprettet som Alsgade Skole i 1921 i forlængelse af Ny Carlsbergvejens Skole fra 1913. De to skoler blev lagt sammen til Vesterbro Ny Skole i 2004.

Noter 

Gader på Vesterbro
Rushy Rashid Højbjerg

Rushy Rashid Højbjerg (født 15. maj 1968 i Sialkot, Pakistan) er en dansk journalist, radio- og tv-vært og forfatter. Hun var den første tv-vært med indvandrerbaggrund i Danmark og har bl.a. været tv-vært og reporter på Dagens Nyheder på TV3, 19Direkte på DR1, journalist på flere danske dagblade samt fra 2012 til 2019 radiovært og journalist på Radio24syv, hvor hun havde programmet Rushys Roulette indtil Radio24syv lukkede 31. oktober 2019.

Baggrund 
Rushy Rashid blev født i byen Sialkot i Pakistans Punjab-provins, tæt på grænsen til Indien og gik fire år i skole i Pakistan, før hun som ni-årig kom til Danmark, da hendes forældre rejste til landet som gæstearbejdere. Hun gik på Sankt Hans Gades skole i København, hvor hun i 1984 aflagde folkeskolens afgangsprøve. Tre år senere, i 1987, blev hun student fra Metropolitanskolen og herefter tog hun en uddannelse som tolk (dansk/urdu) på CBS. Sideløbende med sine forskellige ansættelser har hun tillige siden 1994 taget en række journalistiske kurser og uddannelser. I 2000 blev hun gift med journalist Jens Harder Højbjerg.

Karriere 
Rushy Rashid arbejdede tre år som projektkoordinator på Dokumentations- og rådgivningscenteret om racediskrimination, før hun fik sit første mediejob som reporter og nyhedsvært på programmet TV3Direkte – det senere Dagens Nyheder på TV3, hvor hun var vært. I 1999 startede Danmarks Radio programmet 19Direkte, der sendte fra Århus, og her var Rushy med til at starte udsendelsen op.

Rushy Rashid har endvidere arbejdet som tilrettelægger hos produktionsselskabet Freeport Film, brevkasseredaktør på BT og mangfoldighedskoordinator i IKEA, og har dertil en omfattende virksomhed som freelance-journalist og forfatter.

Fra 2010 til 2012 arbejdede hun som journalist på Politikens opinionsredaktion, men i 2012 fik hun sit eget program på det nystartede Radio24syv, Rushys Roulette, som hun har været vært på siden. Programmet var et debatprogram med fokus på værdi-debatten i Danmark og særligt udlændinge- og integrationspolitik, og blev sendt hver onsdag 10-12 på Radio24syv. 

I 2012 blev hun optaget i Kraks Blå Bog.

Forfatterskab 
Rushy Rashid har forfattet en række bøger, herunder selvbiografien "Et løft af sløret" (2000), udgivet på Gyldendal, hvor hun beskriver sin opvækst mellem to kulturer, bogen "Bag sløret" (2003) om at vælge ægtefælle på tværs af kulturer og religioner, og "Du lovede, vi skulle hjem …" (2006), der sætter fokus på etniske ældres liv og levevilkår i Danmark. Sidst har hun i 2008 udgivet kogebogen "Mit pakistanske køkken", der formidler hendes pakistanske kulinariske arv på dansk.

Bibliografi 
 2001 Et løft af sløret (Gyldendal)
 2003 Bag sløret (People's Press; udgivet sammen med Jens Harder Højbjerg)
 2006 Du lovede, vi skulle hjem … (People's Press)
 2008 Mit pakistanske køkken (People's Press)

Referencer

Eksterne henvisninger 
 

Journalister fra Danmark
Tv-værter fra Danmark
Ansatte i DR
Ansatte ved TV 2
Faglitterære forfattere fra Danmark
Personer i Kraks Blå Bog
E3 BinckBank Classic 2019

E3 BinckBank Classic 2019 var den 62. udgave af cykelløbet E3 BinckBank Classic (tidligere kendt som E3 Harelbeke). Det var det 11. arrangement på UCI's World Tour-kalender i 2019 og blev arrangeret 29. marts 2019. Løbet blev vundet af tjekkiske Zdeněk Štybar fra .

Hold og ryttere

Danske ryttere
Kasper Asgreen kørte for 
Christopher Juul-Jensen kørte for 
Magnus Cort kørte for 
Michael Valgren kørte for 
Mads Würtz Schmidt kørte for 
Søren Kragh Andersen kørte for 
Asbjørn Kragh Andersen kørte for 
Mads Pedersen kørte for

Resultater

Startliste

Eksterne henvisninger

2019
UCI World Tour 2019
Gent-Wevelgem 2019

Gent-Wevelgem 2019 var den 81. udgave af cykelløbet Gent-Wevelgem. Det var det 12. arrangement på UCI's World Tour-kalender i 2019 og blev arrangeret 31. marts 2019. Løbet blev vundet af norske Alexander Kristoff fra .

Hold og ryttere

Danske ryttere
Christopher Juul-Jensen kørte for 
Magnus Cort kørte for 
Michael Valgren kørte for 
Lars Bak kørte for 
Mads Würtz Schmidt kørte for 
Søren Kragh Andersen kørte for 
Asbjørn Kragh Andersen kørte for 
Casper Pedersen kørte for 
Mads Pedersen kørte for 
Lasse Norman Hansen kørte for Corendon-Circus

Resultater

Startliste

Eksterne henvisninger

2019
UCI World Tour 2019
Stefan Le Quellec Knudsen

Stefan Le Quellec Knudsen, bedre kendt under navnet Snake er en dansk journalist, TV-vært og radiovært på Go' morgen P3.

Karriere 
TV
Stefan Le Quellec Knudsen dukkede første gang op på skærmen i 2012 som Anders Breinholts sidekick i Natholdet, hvor han stod for indslaget "Snake rykker ud".

Efterfølgende fik han sit eget talkshow på TV2 Zulu, Verden ifølge Snake, hvor han behandlede aktuelle emner sammen med Jesper Juhl og Casper Harding.

Han har også haft en mindre rolle i Osman og Jeppe tilbage i 2009.

Radio
I 2018 fik Stefan Le Quellec Knudsen et job som vært på Go' morgen P3.

Referencer

Eksterne henvisninger 
 

Journalister fra Danmark
Tv-værter fra Danmark
Radioværter fra Danmark
Bergsfjorden (Senja)

Bergsfjorden er en ca. 15 kilometer lang fjord på den ydre del af øen Senja i Troms og Finnmark fylke  i Norge. Hele fjorden ligger Berg kommune. Bergsfjorden har sit udløb til Norskehavet i nordvest og går  i sydøstlig retning mellem landtungen domineret af Husfjellet mod nordøst og de talrige Bergsøyan mod sydvest. Ved Flatneset drejer hovedfjordarmen mod øst og kaldes videre indover Nordfjorden og inderst Bergsbotn. Ved Flatneset fortsætter en fjordarm mod syd, som forgrener sig i Lavollsfjorden og indløbet til den 6 kilometer lange Straumsbotn.

Fjorden er præget af et mere åbent landskab end mange af de andre fjorde på ydersiden af Senja, og dette gælder særlig for den ydre del af fjorden. Bergsfjorden har desuden en meget ørig skærgård, der kaldes Bergsøyan (Bergsøerne), og de største øerne er Ertnøya, Store Færøya og Kjøpmannsøya.

Langs nordsiden går fylkesvej 862 og fylkesvej 251 (Troms), og her ligger bygderne Bergsbotn, Skaland (som er kommunecenter i Berg), og Bøvær. Bøvær har en meget fin sandstrand. I syd går fylkesvej 86 gennem bygderne Straumsnes, Finnsæter og Hamn. Den sydlige del af Berg, som ligger omkring  Bergsfjorden og Straumsbotn, havde i 2007 i alt 370 indbyggere, eller omkring  ca. 40 % af kommunens befolkning.

Frem til Skalandtunnelen og riksvei 864 (nu del af fylkesvej 862) åbnede i 1987, var der færgeforbindelse over Bergsfjorden, mellom Straumsnes og Skaland.

Kilder og henvisninger 

Fjorde i Troms og Finnmark
Berg
Senja
Maria Josefine Madsen

Maria Josefine “JoJo” Madsen (født 23. september 1987 i Hillerød) er en dansk radiovært.

Karriere

GO'NOVA 
Hun blev en del af morgenholdet på GO'NOVA i august 2013, hvor hun sidenhen vandt utallige priser med resten af programmet, heriblandt Ekstra Bladets radiopris, Den Gyldne Mikrofon.

Go' morgen P3 
Maria Josefine Madsen blev i 2018 ansat på Danmarks Radio som vært på Go' morgen P3.

Referencer 

Radioværter fra Danmark
Mikkel Sebastian Rosendal

Mikkel Sebastian Rosendal er en dansk journalist og vært på Go' morgen P3.
Han er især kendt som den ene halvdel af P3’s populære radioprogram LOL DK, hvor han indsamlede danskernes vittigheder sammen med Christian Bonde, der i dag laver Curlingklubben på P3.

Karriere

Pineapple Entertainment 
Mikkel Sebastian Rosendal startede karrieren på Pineapple Entertainment, hvor han har arbejdet som tilrettelægger på Natholdet og Monte Carlo.

LOL DK 
I sommeren 2017 blev Mikkel Sebastian Rosendal vært på radioprogrammet LOL DK, der blev sendt på DR P3. Det havde stor succes, men fik også kritik, efter at programmet havde givet såkaldt "frit lejde"til jokes, der ifølge nogle var "over stregen" – herunder "racistiske jokes". Det mødte stor kritik i medierne.

Go' morgen P3 
I november 2018 fik Rosendal jobbet som vært på Go' morgen P3. Her arbejder han sammen med Andreas Kousholt og Maria "JoJo" Madsen

Referencer 

Radioværter fra Danmark
Chris Weidman

Christopher James Weidman (født 17. juni 1984 i New York i USA) er en amerikansk mixed martial arts-udøver og skuespiller. Han er tidligere UFC-Middleweight-mester. I 2013 opnåede han verdensanerkendelse ved at være den første, der besejrede brasilianske Anderson Silva (som han gjorde 2 gange) i UFC og blev dermed Middleweight-mester og forsvarede titlen i omkring 2 og et halvt år før han mistede den til Luke Rockhold. I februar, 2019 er han rangeret som #6 på den officielle UFC-middleweight-rangering.

Han træner på nuværende tidspunkt med sin svoger Stephen Thompson, der også konkurrer i UFC.

Privatliv 
Den 29. oktober, 2012, blev Weidmans hus totaltskadet af Orkanen Sandy. Han meldte sig herefter frivilligt til at hjælpe med at genobygge Sandys ofres huske via non-profit-gruppen Staten Strong. Weidman er praktiserende kristen. Han og sin kone Marivi har sammen 3 børn: Cassidy, CJ, and Colten.

Filmografi

Referencer

Eksterne henvisninger 
 Chris Weidman – UFC.com
 

MMA-udøvere fra USA
Personer fra New York
Straumsbotn (fjord i Berg)

Straumsbotn er en fjordarm af Bergsfjorden på øen Senja i Senja kommune i Troms og Finnmark fylke  i Norge. Fjorden har indløb gennem sundet Trongstraumen ved Straumsneset i nord og går 7,5 kilometer mod sydøst til Elvevollen inderst i fjorden.

Bygden Straumsbotn ligger på østsiden af fjorden. Længere mod syd, inde i fjorden, ligger gårdene Håverjorda og Løvdal. Før Skalandtunnelen, åbnede i 1987 var der færgeforbindelse fra Straumsnes  til kommunecentret Skaland, over Bergsfjorden. 

Fylkesvej 86 går langs hele østsiden af fjorden og over Trongsundet.

Kilder og henvisninger 

Fjorde i Troms og Finnmark
Berg
Senja
Angelgade

Angelgade er en gade på Vesterbro i København, der går fra Slesvigsgade til Vesterfælledvej. Den indgår i en større gruppe af gader i bydelen, der er opkaldt efter lokaliteter i Sønderjylland og Slesvig. Gaden blev navngivet i 1915 efter det slesvigske landskab Angel mellem Flensborg og Slien.

I blokken mellem Angelgade, Vesterfælledvej, Alsgade og Slevigsgade ligger komplekset Bryggergården. Det blev opført i 1974-1975 for at give bydelen forskellige sociale institutioner og rekreative centre, der længe havde været en mangelvare i området. Komplekset er opført med jernbetonkonstruktioner og udfyldningsmurværk i røde tegl. I fløjen mod Angelgade ligger Vesterbro Svømmehal, hvor der er et 25 m-bassin, massagestole og saunaer.

På den sydlige side af gaden ligger boligkarréen Vesterfælledvej 87-91/Angelgade 3-17/Slesvigsgade 16/Sønder Boulevard 122-136. Den blev opført i 1923 efter tegninger af Københavns stadsarkitekt Hans Wright.

Referencer 

Gader på Vesterbro
Anne Middelboe Christensen

Anne Middelboe Christensen (født 1964) er en dansk forfatter og teaterkritiker. Hun er cand.mag. i Dansk og Teatervidenskab ved Københavns Universitet, samt freelance teater- og balletanmelder ved Dagbladet Information.
I 2016 udgav hun bogen "Begejstring og brutalitet", som er en håndbog i kulturkritik.

Kilder 

Faglitterære forfattere fra Danmark
Kvælstofbindere

Kvælstofbindere er planter, der kan binde/fiksere kvælstof. Det er for eksempel bælgplanter.

Botanik
Anker Heegaards Gade

Anker Heegaards Gade er en gade på Vesterbro i København, der går fra Niels Brocks Gade til Rysensteensgade. Gaden blev navngivet i 1907 efter ejeren af Blågårds Jernstøberi og legatstifteren Anker Heegaard (1815-1893). Gaden er en del af kvarteret mellem Tivoli og Politigården, hvor en række gader er blevet opkaldt efter københavnske forretningsmænd, der også fungerede som legatstiftere eller mæcener.

Gaden er omgivet af ældre og nyere etageejendomme. Kampmanns Gård i nr. 3-7 blev opført i 1925 efter tegninger af Hack Kampmann. Ejendommen er opført i nyklassicistisk stil med en stilren facade i røde tegl og med lodrette murede fremspring. Den tilstødende hjørneejendom i nr. 1 er opført i historicistisk stil med røde tegl og kampestenssokkel. Oprindeligt var ejendommene beregnet til det bedre borgerskab og med butikker i stueetagen. Senere blev de imidlertid indrettet til kontorer for Københavns Politi. Efter at de rykkede ud, blev ejendommene atter omdannet til boliger af Freja Ejendomme omkring 2015. Der blev dog opført en brandvæg mellem nr. 5 og 7, så de blev til to selvstændige bygninger. Nr. 1-5 kunne så sælges til en privat udvikler, mens nr. 7 blev overtaget af Folketinget. Her blev der indrettet 41 lejligheder til medlemmer fra provinsen.

Overfor ligger et kompleks af kontorbygninger fordelt på Anker Heegaards Gade 4-8 og Otto Mønsteds Plads 7-9. I nr. 4-6 er der en høj stueetage med søjler og stuk i loftet. Desuden har både denne og den nyere nr. 8 tagterrasser. Hovedindgangen er fra Otto Mønsteds Plads 9, populært kaldet Elefanthuset.

Eksterne henvisninger 
 Anker Heegaards Gade på Kend København.

Noter 

Gader på Vesterbro
Most (drik)

Most er saften fra pressede frugter. Ordet stammer fra det latinske mustrum, der betyder druesaft.

Ifølge bekendtgørelse om frugtsaft må æblesaft, der ikke er tilsat sukker, betegnes som æblemost, mens anden saft fra andre frugter skal betegnes frugtsaft. Dog må ordet juice anvendes, hvis frugtsaften er drikkelig i naturlig tilstand. Dog bruges ordet most stadig i daglig tale om f.eks. druemost eller æblemost.

Most eller saft kan enten drikkes ren eller benyttes til videre fremstilling af andre produkter, som f.eks. cider eller vin.

Anden betydning 
Ordet indgår i udtrykket "at kunne klare mosten", hvilket dækker over en hård eller krævende opgave.

Kilder 

Juice
Saint-Vincent (Italien)

Saint-Vincent (Valdôtain: Sèn-Veuncein; Walsertysk: Finze) er en by i regionen Valle d'Aosta i det nordvestlige Italien. Saint-Vincent har  indbyggere og ligger i en højde af 550 m over havet.

Referencer

Eksterne henvisninger 

Byen Saint-Vincents officielle hjemmeside

Byer i Valle d'Aosta
Torskefjorden

Torskefjorden er en fjord i Torsken kommune i Troms og Finnmark fylke  i Norge. Fjorden er 13 kilometer lang, og går mod øst  fra indløbet mellem Indre Månesodden i nord og Skjøttevika i syd, til Gryllefjordbotn inderst i Gryllefjorden, en af fjordarmene.

Fjorden er omkring 5 kilometer bred i den ydre del, men ved Torskøya, som ligger midt i fjorden, deler den sig i flere smallere fjordarme. Gryllefjorden går mod nord og så østover forbi kommunecenteret Gryllefjord, og er den længste fjordarm. Øst for Torskøya går fjorden videre til bygden Torsken, hvor den deler sig i Skipsfjorden i nord og Osterfjorden i syd.

Der er færgeforbindelse fra Gryllefjord til Andenes på Andøya.

Kilder og henvisninger 

Fjorde i Troms og Finnmark
Torsken
Senja
Beto O’Rourke

Robert Francis "Beto" O'Rourke (født 26. september 1972 i El Paso i Texas) er en amerikansk forretningsmand og politiker, der i tre perioder har repræsenteret Texas' 16. kongresdistrikt i Repræsentanternes Hus for Demokraterne.

Han har været medlem af El Pasos byråd fra 2005 til 2011. O'Rourke blev valgt til Repræsentanternes Hus i 2012. Han søgte ikke genvalg i 2018, da han i stedet stillede op til senatsvalget, hvor han dog blev snævert besejret af Republikanernes Ted Cruz. 

Den 14. marts 2019 offentliggjorde Beto O'Rourke, at han var kandidat til Demokraternes primærvalg med henblik på at blive nomineret til partiets kandidat til Præsidentvalget i USA 2020 Den 1. november samme år meddelte han, at han trak sit kandidatur.

Referencer

Eksterne henvisninger 

Personer fra El Paso
Politikere fra USA
Medlemmer af USA's kongres for det demokratiske parti
Medlemmer af Repræsentanternes Hus i USA
Præsidentkandidater fra USA 2020
Irsk-amerikanere
Erhvervsfolk fra USA
Van Dyke (skæg)

Van Dyke (nogle gange stavet  Vandyke eller Van Dyck) er en type skæg, der er navngivet efter den flamske maler Anthony van Dyck (1599–1641). Van Dyke består af både et overskæg og et fipskæg, hvor alt hår er fjernet fra kinderne. Denne specifikke skægstil har dog mange varianter eksempelvis krumt overskæg eller lige. Nogle gange omtale et Van Dyke som et "Charlie" efter kong Charles 1. af England, der blev malet med denne type skæg af van Dyck. "Pike-devant" eller "pickedevant" er andre småkendte synonymer for Van Dyke-skægget.

Referencer 

Skæg
Nanna Barslev

Nanna Solveig Barslev (født 1975) er en dansk sangerinde og komponist. Siden 1990'erne har hun været en del af den danske alternative folk-, viking-, middelalder- og folkmetalscene. Barslev er vokalist, komponist, tekstforfatter og medstifter af flere alternative folk- og metalbands som Asynje, Huldre, Gny og Ættir. I 2019 debuterede hun som solist under navnet Nanna Barslev, og udgav i 2022 albummet Lysbærer på det norske pladeselskab Bynorse Music. Albummet blev godt modtaget på higherplainmusic.com, og blev nævnt blandt årets bedste albums på folknrock.com

Diskografi

Solo 
 2022 Lysbærer

Singler
 2019 "Skelfr Yggdrasil" (single)

Med Gny 
Hvor piger tager svende med vold (2001)
Ærlig Pæl (2009)

Med Asynje 
 2004 Asynje (EP)
 2011 Genkaldt
 2014 Færd
 2015 Galdr

Med Huldre 
 2010 Huldre (demo)
 2012 Intet Menneskebarn
 2016 Tusmørke

Med Ættir 

 2019 Ættir (EP)

Referencer

Eksterne henvisninger 
 

Komponister fra Danmark
Sangere fra Danmark